stanford-oval/wikipedia huggingface dataset:
Clandestino

| Clandestino Manu Chao |
| --- | --- | --- |

Studioalbumin tiedot
 Julkaistu: 6. lokakuuta 1998
 Tuottaja(t): Manu Chao, Renaud Letang
 Kesto: 45.51
 Levy-yhtiö: Virgin Records, Ark21
Manu Chaon muut julkaisut
|   | Clandestino 1998 | Próxima Estación: Esperanza 2001 |
Clandestino on Manu Chaon levy, joka julkaistiin syksyllä 1998. Se on ensimmäinen Chaon soololevy ja sekoitus espanjan-, portugalin-, ranskan-, ja englanninkielisiä kappaleita. Levystä on Amerikassa myynnissä Ark21:n  painos ja Euroopassa Virgin Francen painos.
Ulkoasu > Virgin Francen painos

Etukannessa on Manu Chao. Takana on keltaisella pohjalla iso punainen aurinko, jossa on sotkuisella mustalla tekstillä kappaleiden nimiä ja päällä lukee mustalla "Manu Chao" ja sen alapuolella turkoosilla "Clandestino". CD-levyllä on oranssinpunainen monisäteinen aurinko.
Ulkoasu > Ark21:n painos

Etukansi on sama kuin Virgin Francessa, mutta takapuolella pieni punainen aurinko keltaisella pohjalla, jossa kirjoitus on vähemmän sotkuista kuin toisessa versiossa. Takakannen kuvan päällä on Ark:in "tuoteseloste". CD-levyllä on aurinko, jossa on punaista ja vihreää. Tekstilipuke eroaa paljon Virgin Francen painoksesta.
Kappaleet

Clandestino – 2.30
Desaparecido – 3.47
Bongo Bong – 2.38
Je Ne T'Aime Plus – 2.02
Mentira… – 4.37
Lagrimas de Oro – 2.57
Mama Call – 2.21
Luna y Sol – 3.07
Por el Suelo – 2.21
Welcome to Tijuana – 4.04
Dia Luna, Dia Pena – 1.30
Malegria – 2.55
La Vie à 2... – 3.00
Minha Galera – 2.21
La Despedida – 3.09
El Viento – 2.26
DubaiSat 1

Taiteilijan piirros DubaiSat 1 -satelliitista.
DubaiSat 1 on Yhdistyneiden arabiemiirikuntien "The United Arab Emirates Institute for Advanced Science and Technology"- eli EIAST-instituutin kehittämä piensatelliitti. Satelliitti on käyttötarkoitukseltaan kaukokartoitussatelliitti, ja se painaa noin 20 kiloa.
Satelliitti on tehty yhteistyössä Etelä-Korean kanssa, jossa satelliitin varsinainen rakentaminen on tapahtunut Satrec Initiative -yrityksessä. Yhdysvaltalainen Viasat on rakentanut Dubaihin satelliitin maa-aseman.
Satelliitti piti laukaista huhtikuussa 2009 Dnepr-1-kantoraketilla yhdessä usean muun piensatelliitin kanssa. Laukaisu siirtyi heinäkuuhun 2009, mutta tällöin ilmeni, että DubaiSat joko otetaan pois raketin hyötykuormasta tai laukaisua lykätään.
Ducati Desmosedici GP9

| Ducati Desmosedici GP9 |
| --- | --- |
 Nicky Haydenin ajama GP9
Historia
Valmistaja:  Ducati
Valmistusmaa:   Italia
Valm. vuosina:  2008–2009
Yleiset tiedot
Kuivapaino:  148 kg
Jarrut:  Brembo 320 mm
Etujousitus:  Ohlins
Takajousitus:  Ohlins
Eturengas:  16.5"
Takarengas:  16.5"
Moottori
Moottori:  Nelitahtimoottori 168 kW (225 hv)
Kuutiotilavuus:  800
Vaihteet:  6
Polttoainesäiliö:  21 l
Huippunopeus:  348 km/h
Edeltäjä:  GP8
Seuraaja:  GP10
Kilpailuhistoria
Debyytti:  Qatar 2009
Kilpailuja:  17
Voittoja:  4
Paalupaikkoja:  3
Nopeimpia kierroksia:  2
Palkintosijoja:  9
MM-pisteitä:  274
Ducati Desmosedici GP9 on nelitahtinen ja 800-kuutioinen ratamoottoripyörä, jolla Ducati saavutti kolmannen sijan valmistajien mestaruudesta MotoGP luokassa kaudella 2009. Kuljettajista australialainen Casey Stoner sijoittui neljänneksi. Toisena kuljettajana ajanut yhdysvaltalainen Nicky Hayden sijoittui kolmanneksitoista ensimmäisellä kaudellaan Ducatilla, joka oli hänen huonoin sijoitus MotoGP:ssä. GP9:lla voitettiin kauden 17:stä kilpailusta neljä, joista kaikki tuli Stonerin ajamana.
Tausta

Suunnittelusta ja kehityksestä vastasivat Claudio Domenicali ja Filippo Preziosi. Pyörän testit aloitettiin toukokuussa 2008, jota ajoivat Vittoriano Guareschi ja Niccolò Canepa. GP9 ei varsinaisesti kokenut suuria muutoksia edellisiin Ducatin 800-kuutioisten malleihin. Runko ja moottori pysyivät pitkälti samana. Moottorina toimi nelisylinterinen, nestejäähdytteinen 90-asteen V4 nelitahtimoottori, jonka hevosvoimaksi on arvioitu yli 200. Ducati käytti GP9 mallissa ensimmäistä kertaa hiilikuiturunkoa, jota entinen Formula 1 insinööri Alan Jenkins ja Ducatin pitkäaikainen konsultti oli kehittänyt suurimmaksi osaksi. Pyörän huippunopeudeksi mitattiin Mugellon kilpailussa 348 kilometriä tunnissa.
Ducatin tehdastallin lisäksi Pramac Racing käytti samaa pyörää, jossa kuljettajina olivat Mika Kallio ja Ducatin tehdastallin testikuljettaja Niccolò Canepa. Aleix Espargaró korvasi molempia kuljettajia neljän kilpailun verran. Kallio saavutti parhaimmillaan seitsemännen sijan San Marinon kilpailussa. Grupo Francisco Hernando ajatti myös yhtä GP9 pyörää, jota ajoi Sete Gibernau. Hänen paras sijoitus oli yhdestoista.
MotoGP-tulokset

(lihavointi tarkoittaa paalupaikkaa ja kursivointi kilpailun nopeinta kierrosta.)
Duce

| Fasismin Duce |
| --- | --- |
 Duce del Fascismo
 
 Benito Mussolini
 
Nimittäjä:  Fasistien suuri neuvosto
Perustettu:  24. joulukuuta 1925
Ensimmäinen:  Benito Mussolini
Viimeinen:  Benito Mussolini
Lakkautettu:  25. heinäkuuta 1943
Duce (suom. Johtaja) oli fasistisen Italian diktaattorina vuosina 1922–1945 hallinneen Benito Mussolinin käyttämä titteli. Hän otti tittelin käyttöön vuonna 1925 ollessaan pääministerinä. Fasistien suuri neuvosto erotti Mussolinin 25. heinäkuuta 1943. Hän toimi vielä vuosina 1943–1945 Italian sosiaalisen tasavallan Ducena.
Tittelin tausta

Italian kielen sanan duce kantasanana on latinan dux (’johtaja’, ’opas’). Se on sukua venetsian kielen sanalle doge, jolla viitattiin italialaisten kaupunkivaltioiden hallitsijoihin keskiajalla ja renessanssin aikana. Englannin kielessä ja useimmissa romaanisissa kielissä herttuaa tarkoittava sana tulee dux-sanasta (englanniksi duke, ranskaksi duc, espanjaksi ja portugaliksi duque, italiaksi duca).
Sana tuli käyttöön italian kielessä Italian yhdistymisen aikoihin Giuseppe Garibaldia ylistävässä propagandassa. Garibaldi ei kuitenkaan ottanut titteliä virallisesti käyttöön. Ensimmäisessä maailmansodassa Italian kuningas Viktor Emanuel III käytti propagandassa titteliä Duce Supremo. Tämä viittasi kuninkaan rooliin Italian asevoimien ylimpänä komentajana. Maailmansodan jälkeen Gabriele D’Annunzio antoi tittelin itselleen ollessaan ”Carnaron hallinnon” (myöhemmin Fiumen vapaavaltio) johtaja.
Mussolinin seuraajat kutsuivat häntä Duceksi jo 1910-luvulla hänen ollessaan Italian sosialisten puolueen Avanti!-lehden päätoimittaja.
Sodanjälkeinen käyttö

Toisen maailmansodan jälkeen italian kielessä duce-sana viittaa yksinomaan Mussoliniin, eikä sitä käytetä muissa johtajuuteen viittaviissa yhteyksissä. Italiassa johtajasta voidaan nykyään käyttää sana capo tai englannin kielestä johdettua sanaa leader.
Ducati Desmosedici GP8

| Ducati Desmosedici GP8 |
| --- | --- |

Historia
Valmistaja:  Ducati
Valmistusmaa:   Italia
Valm. vuosina:  2008
Yleiset tiedot
Kuivapaino:  148 kg
Jarrut:  320 mm
Moottori
Moottori:  Nelitahtimoottori 168 kW (225 hv)
Kuutiotilavuus:  800
Vaihteet:  6
Huippunopeus:  343 km/h
Edeltäjä:  GP7
Seuraaja:  GP9
Kilpailuhistoria
Debyytti:  Qatar 2008
Kilpailuja:  18
Voittoja:  6
Paalupaikkoja:  9
Nopeimpia kierroksia:  9
Palkintosijoja:  13
MM-pisteitä:  321
Ducati Desmosedici GP8 on nelitahtinen ja 800-kuutioinen ratamoottoripyörä, jolla Ducati saavutti toisen sijan kuljettajien ja valmistajien mestaruudesta MotoGP luokassa kaudella 2008. Kuljettajista toista kauttaan Ducatilla ajanut australialainen Casey Stoner sijoittui toiseksi. Toisena kuljettajana ajanut Marco Melandri sijoittui seitsemänneksitoista ensimmäisellä kaudellaan Ducatilla. GP8:lla voitettiin kauden 18:sta kilpailusta kuusi, joista kaikki tuli Stonerin ajamana.
Tausta

Ducati testasi uutta pyörää helmikuussa 2007 Vittoriano Guareschin ajamana, kun normaalisti he aloittavat testinsä huhtikuussa. Ducatin teknisen projektin johtajan Filippo Preziosin mukaan he pääsivät aloittamaan aiemmin pyörän testaamisen, joka perustuu pitkälti edelliskauden pyörää. He kehittivät muun muassa polttoaineen säästävä mekanismia, jota ei kuitenkaan otettu käyttöön. Kauden aikana pyörän huippunopeudeksi mitattiin 343 kilometriä tunnissa Kiinan osakilpailussa.
Ducatin tehdastallin lisäksi Pramac Racing käytti samaa pyörää, jossa kuljettajina olivat Toni Elías ja Sylvain Guintoli. Elías saavutti parhaimmillaan toisen tilan Tšekin kilpailussa ja kerran kolmannen tilan San Marinon kilpailussa.
MotoGP-tulokset

(lihavointi tarkoittaa paalupaikkaa ja kursivointi kilpailun nopeinta kierrosta.)
| Vuosi | Talli | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008 | Ducati Team |  | QAT | ESP | POR | CHI | FRA | ITA | CAT | GBR | NED | GER | USA | CZE | SMR | IND | JPN | AUS | MAL | VAL | 321 | 2. |
| 2008 | Ducati Team |  Casey Stoner | 1 | 11 | 6 | 3 | 16 | 2 | 3 | 1 | 1 | 1 | 2 | Kesk. | Kesk. | 4 | 2 | 1 | 6 | 1 | 321 | 2. |
| 2008 | Ducati Team |  Marco Melandri | 11 | 12 | 13 | 5 | 15 | Kesk. | 11 | 16 | 13 | Kesk. | 16 | 7 | 9 | 19 | 13 | 16 | 16 | 16 | 321 | 2. |
| 2008 | Pramac Racing |  |  |  |  |  |  |  |  |  |  |  |  |  |  |  |  |  |  |  | 321 | 2. |
| 2008 | Pramac Racing |  Toni Elías | 14 | 15 | 12 | 8 | 11 | 12 | DSQ | 11 | 12 | 12 | 7 | 2 | 3 | 12 | 16 | 11 | 15 | 18 | 321 | 2. |
| 2008 | Pramac Racing |  Sylvain Guintoli | 15 | 16 | 14 | 15 | 13 | 11 | 13 | 13 | 10 | 6 | 12 | 12 | 11 | 7 | 14 | 14 | 13 | 12 |  |  |
Donnie Iris

Dominic Ierace eli Donnie Iris (s. 28. helmikuuta 1943 Ellwood City) on yhdysvaltalainen rockmuusikko. Hän teki 1970-luvulla työtä The Jaggerzin ja Wild Cherryn jäsenenä.
The Jaggerzin tärkein hitti oli "The Rapper" ja Wild Cherryn "Play That Funky Music". Näiden tilapäisten menestysten jälkeen Donnie Iris perusti itsensä mukaan nimetyn yhtyeen, Donnie Iris and the Cruisersin, jonka laulaja, kitaristi ja keulahahmo hän on. Yhtye nousi suursuosioon jo ensisinglellään "Ah! Leah!" (1981).
Iris on jatkanut toimintaansa yhtyeen johdossa tähän saakka. Vuonna 1998 ilmestyi ensimmäinen livealbumi Live! At Nick's Fay City, ja vuodelta 2001 on kokoelma The Best of Donnie Iris. Tuorein studioalbumi Ellwood City ilmestyi vuonna 2006.
Diskografia > Albumit

Back on the Streets (1980)
King Cool (1981)
The High and the Mighty (1982)
Fortune 410 (1983)
No Muss...No Fuss (1985)
Out of the Blue (1992)
Footsoldier in the Moonlight (1993)
Poletown (1997)
Live! At Nick's Fat City (1998)
Together Alone (1999)
The Best of Donnie Iris (2001)
25 Years (2004)
Ellwood City (2006)
Diskografia > Singlet

"Ah! Leah!"
"I Can't Hear You"
"Sweet Merilee"
"Love Is Like A Rock"
"My Girl"
"Tough World"
"The High and the Mighty"
"Do You Compute?"
"Injured in the Game of Love"
Edo

| Edo (江戸) |
| --- | --- |
 Edo vuonna 1865 tai 1866. Felice Beaton ottama panoraamakuva.
 Koordinaatit: 35°41′02″N, 139°46′28″E 
Valtio:  Tokugawa-shōgunaatti
Provinssi:  Musashi
Edon linna rakennettiin:  1457
Tokugawa-shōgunaatin de facto pääkaupungiksi:  1603
Uudelleennimettiin Tokioksi:  1868
Väkiluku (~ 1700-luvun puoliväli):  1 000 000
Infobox OKVirheellinen NIMI-arvo: 
Edo (jap. 江戸, ’estuaari’) on Japanin pääkaupungin Tokion entinen nimi.
Edo alkoi kukoistaa sen jälkeen, kun Tokugawa Ieyasu perusti Tokugawa-shōgunaatin alueelle vuonna 1603. Japanilaisen politiikan ja kulttuurin keskuksena Edo kasvoi valtavaksi kaupungiksi, ja sen väkiluku ylitti miljoonan 1700-luvun puoliväliin mennessä. Tänä aikakautena keisari asui Kiotossa, joka oli maan entinen pääkaupunki. Kaupungin kukoistuksen aikakausi eli niin kutsuttu Edo-kausi kesti melkein 260 vuotta, kunnes vuonna 1868 tapahtui Meiji-restauraatio, minkä seurauksena Tokugawa-shōgunaatti lakkasi olemasta ja keisarinvalta palautettiin Japaniin.
Aiheesta muualla

Kuvia tai muita tiedostoja aiheesta Edo Wikimedia Commonsissa
Driton Camaj

Driton Camaj (s. 7. maaliskuuta 1997 Podgorica, Jugoslavia) on montenegrolainen jalkapalloilija, pelipaikaltaan hyökkääjä. Hän on pelannut kotimaansa lisäksi vuonna 2015 puoli vuotta Kroatiassa ja elokuusta 2020 alkaen Unkarissa, jossa hän edustaa Kisvárdaa.
Camaj on pelannut Montenegron nuorisomaajoukkueissa. Hän pelasi Montenegron A-maajoukkueessa ensimmäisen kerran kesäkuussa 2022 Kansojen liigan ottelussa Suomea vastaan ja toisen kerran syyskuussa 2022 Kansojen liigan ottelussa Bosnia ja Hertsegovinaa vastaan; molemmissa otteluissa hän tuli vaihtopelaajana kentälle.
Dritteli

Dritteli (saks. Drittel, kolmasosa) oli pyökkilaudoista valmistettu tynnyri, jota käytettiin voin kuljetukseen. Drittelin suuruus vaihteli. Suomen vientivoita lähetettäessä normaalikokoinen dritteli oli sellainen, johon mahtui 51,5 kilogrammaa voita. Ison-Britannian markkinoilla suosittiin astian kokona sellaista, joka veti yhden brittiläisen sentnerin eli 50,8 kg voita. Dritteliä käytettiin myös Ruotsissa voin mittaamiseen ja kuljettamiseen. Sielläkin sen suuruus oli noin 51 kg.
Dritëro Agolli

Dritëro Agolli albanialaisessa postimerkissä 2016.
Dritëro Agolli (13. lokakuuta 1931 Devollin piirikunta – 3. helmikuuta 2017 Tirana) oli albanialainen runoilija.
Agolli syntyi Devollin piirikunnassa ja opiskeli Gjirokastërissa. Hän jatkoi opintojaan Pietarissa ja asettui Albaniaan palattuaan Tiranaan.
Agolli kirjoitti äidinkielellään albanialla. Hänen teoksiaan ovat muun muassa Mesditë (1969), Nënë Shqipëri (1976) ja Vjen njeriu i çuditshëm (1996). Vaikka Agolli tunnetaan ensisijaisesti runoudestaan, hän työsti myös muita kirjallisuuden lajeja.
Edo (osavaltio)

| Edo |
| --- | --- |

 Sijainti
 Koordinaatit: 6°30′N, 6°00′E 
Valtio:  Nigeria
Hallinto:  
 – hallinnollinen keskus:  Benin City
Pinta-ala:  17 802 km²
Väkiluku (2006):  3,2 miljoonaa
Kansat:  edot jorubat
Aikavyöhyke:  UTC+1
Edo on yksi Nigerian 36 osavaltiosta. Se sijaitsee maan eteläosassa. Sen pinta-ala on 17 802 neliökilometriä. Vuonna 2006 Edossa oli 3 218 000 asukasta.
Edon pääkaupunki on Benin City, jossa on yli miljoona asukasta. Edon kaivosteollisuus tuottaa raakaöljyä, maakaasua, kalkkia ja marmoria. Maatalous työllistää paljon väestöä, ja sen tuotteita ovat kautsu, kaakao, kookos, jamssi, maniokki, riisi, banaanit, maissi ja muut hedelmät ja vihannekset. Osavaltiossa on myös sementtiteollisuutta, lääketeollisuutta ja panimoita.
Beninin kuningaskuntaa aikoinaan hallinneet edot ovat Edon osavaltion suurin väestöryhmä.  Osavaltion länsiosassa on yoruba-aluetta. Myös muita etnisiä ryhmiä ja kieliä esiintyy.
Edo on yksi niistä Nigerian osavaltioista  jotka ovat panostaneet eniten koulutukseen. Osavaltiossa toimii neljä yliopistoa ja useita ammattikorkeakouluja: Beninin yliopisto, Ambrose Alli University Ekpoma, Igbinedion University Okada, Benson Idahosa University, Auchi Polytechnic Auchi, College of Education Ekiadolor, College of Agriculture Iguoriakhi ja Institute of Management and Technology Usen.
Aiheesta muualla

Kuvia tai muita tiedostoja aiheesta Edo (osavaltio) Wikimedia Commonsissa
Nigerian osavaltiot
Abia | Adamawa | Akwa Ibom | Anambra | Bauchi | Bayelsa | Benue | Borno | Cross River | Delta | Ebonyi | Ẹdo | Ekiti | Enụgụ | Gombe | Imo | Jigawa | Kaduna | Kano | Katsina | Kebbi | Kogi | Kwara | Lagos | Nasarawa | Niger | Ogun | Ondo | Ọsun | Oyo | Plateau | Rivers | Sokoto | Taraba | Yobe | Zamfara

Pääkaupunkiterritorio
Driulis González

| Mitalit> Maa:   Kuuba.Naisten judo. Olympialaiset  | Mitalit> Maa:   Kuuba.Naisten judo. Olympialaiset  | Mitalit> Maa:   Kuuba.Naisten judo. Olympialaiset  | Maa:   Kuuba> Naisten judo. |
| --- | --- | --- | --- |
|  Kultaa | Atlanta 1996 | 56 kg |  |
|  Hopeaa | Sydney 2000 | 57 kg |  |
|  Pronssia | Barcelona 1992 | 56 kg |  |
|  Pronssia | Ateena 2004 | 63 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Chiba 1995 | 56 kg |  |
|  Kultaa | Birmingham 1999 | 57 kg |  |
|  Kultaa | Rio de Janeiro 2007 | 63 kg |  |
|  Hopeaa | Pariisi 1997 | 56 kg |  |
|  Hopeaa | Osaka 2003 | 63 kg |  |
|  Pronssia | Hamilton 1993 | 56 kg |  |
|  Pronssia | Kairo 2005 | 63 kg |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Mar del Plata 1995 | 56 kg |  |
|  Kultaa | Winnipeg 1999 | 57 kg |  |
|  Kultaa | Santo Domingo 2003 | 63 kg |  |
|  Kultaa | Rio de Janeiro 2007 | 63 kg |  |
| Pan-Amerikan-mestaruuskilpailut  | Pan-Amerikan-mestaruuskilpailut  | Pan-Amerikan-mestaruuskilpailut  |  |
|  Kultaa | Ontario 1992 | 56 kg |  |
|  Kultaa | Santiago 1994 | 56 kg |  |
|  Kultaa | San Juan 1996 | 56 kg |  |
|  Kultaa | Guadalajara 1997 | 56 kg |  |
|  Kultaa | Santo Domingo 1998 | 57 kg |  |
|  Kultaa | Montreal 2007 | 63 kg |  |
|  Kultaa | Miami 2008 | 63 kg |  |
Driulys González Morales (s. 21. syyskuuta 1973 Guantánamo) on kuubalainen judon olympiavoittaja ja maailmanmestari.
González voitti Atlantassa 1996 olympiakultaa 56 kg:n painoluokassa kukistettuaan loppuottelussa eteläkorealaisen Jung Sun-Yongin. Hän sai hopeaa Sydneyssä 2000 hävittyään 57-kiloisten finaalissa espanjalaiselle Isabel Fernándezille. Hän sai olympiapronssia 56 kg:n sarjassa Barcelonassa 1992 ja 63-kiloisissa Ateenassa 2004 sekä sijoittui 63 kg:n painoluokassa viidenneksi Pekingissä 2008.
González voitti maailmanmestaruuden 56 kg:n sarjassa Chibassa 1995, 57-kiloisissa Birminghamissa 1999 ja 63-kiloisissa Rio de Janeirossa 2007. MM-hopeaa hän saavutti 56-kiloisissa 1997 ja 63-kiloisissa 2003 sekä MM-pronssia 56 kg:n sarjassa 1993 ja 63-kiloisissa 2005.
González voitti Pan-Amerikan kisoissa kultaa 56 kg:n painoluokassa 1995, 57-kiloisissa 1999 sekä 63 kg:n sarjassa 2003 ja 2007. Judon Pan-Amerikan-mestaruuskilpailuissa hän voitti kultaa 56-kiloisissa 1992, 1994, 1996 ja 1997, 57 kg:n sarjassa 1998 sekä 63-kiloisissa 2007 ja 2008.
González voitti universiadeissa kultaa 56 kg:n painoluokassa 1995 ja 57-kiloisissa 1999. Maailmancupeissa ja Continental Open -kilpailuissa hän saavutti 21 turnausvoittoa, neljä kakkossijaa ja seitsemän kolmossijaa. Hän voitti aikuisten sarjassa yksitoista Kuuban-mestaruutta.
Drive

Wikisanakirjassa on tähän liittyvä sananselitys: .
Drive voi tarkoittaa ainakin seuraavia:
Drive – ajojahti (Drive), Steve Wangin ohjaama toimintaelokuva vuodelta 1997
Drive, Nicolas Winding Refnin ohjaama jännityselokuva vuodelta 2011
Drive, yhdysvaltalainen televisiosarja vuodelta 2007
Drive, suomalainen yhtye
Drive, yhdysvaltalainen yhtye
Drive, Alan Jacksonin albumi
Drive, Béla Fleckin albumi
Drive, Bic Rungan albumi
Drive, Poisonblackin albumi
Drive, Robert Palmerin albumi
Drive, Scott Grimesin albumi
Drive, Steve Warinerin albumi
Drives, Lonnie Smithin albumi
Drive: Glay Complete Best, Glayn albumi
Drive: Nike + Original Run, The Crystal Methodin albumi
The Drive, Haddawayn albumi
”Drive”, The Carsin kappale
”Drive”, Clean Banditin ja Topicin kappale
”Drive”, Clientin kappale
”Drive”, Incubusin kappale
”Drive”, R.E.M:n kappale
”Drive”, Shannon Nollin kappale
”Drive (For Daddy Gene)”, Alan Jacksonin kappale.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Drive”, voi hakea sivunnimihaulla, laajalla sivunnimihaulla tai tekstihaulla.
Cray Y-MP

Cray Y-MP on Crayn valmistama supertietokone, joka oli seuraaja Cray X-MP-tietokoneelle säilyttäen ohjelmistoyhteensopivuuden, mutta osoiterekisterien koko kasvoi 24 bitistä 32:een. Tietokoneessa oli uusi nestejäähdytysjärjestelmä ja siinä käytettiin Cray UNICOS-käyttöjärjestelmää. Tietokoneessa voitiin käyttää kahta, neljää tai kahdeksaa vektorisuoritinta. Muistia oli 128, 256 tai 512 megatavua SRAM-muistia.
Aiheesta muualla

Dokumentaatiota bitsavers.org-palvelussa (englanniksi)
Dariga Šakimova

| Mitalit | Mitalit | Mitalit |  |
| --- | --- | --- | --- |
|  Šakimova Rio de Janeirossa 2016 |  Šakimova Rio de Janeirossa 2016 |  Šakimova Rio de Janeirossa 2016 |  |
Maa:  Kazakstan
Naisten nyrkkeily
|  Olympialaiset  |  Olympialaiset  |  Olympialaiset  |  |
|  Pronssia | Rio de Janeiro 2016 | Keskisarja |  |
| AM–kilpailut  | AM–kilpailut  | AM–kilpailut  |  |
|  Kultaa | Astana 2010 | Keskisarja |  |
|  Kultaa | Wulanchabu 2015 | Keskisarja |  |
|  Pronssia | Guwahati 2008 | Välisarja |  |
|  Pronssia | Ho Chi Minh City 2017 | Keskisarja |  |
|  Pronssia | Bangkok 2019 | Välisarja |  |
Dariga Oralkyzy Šakimova (kaz. Дариға Оралқызы Шәкімова, Dariğa Oralqyzy Şäkımova, ven. Дарига Ураловна Шакимова, Dariga Uralovna Šakimova; s. 20. marraskuuta 1988 Petropavl) on kazakstanilainen nyrkkeilijä ja olympiamitalisti. Hän saavutti olympiaprossnia keskisarjassa Rio de Janeirossa 2016. Hänellä on myös kaksi Aasian mestaruutta vuosilta 2010 ja 2015. Aasian-mestaruuskilpailuista hänellä on myös kolme pronssia vuosilta 2008, 2017 ja 2019.
Cray-2

Cray-2 on Crayn valmistama supertietokone, joka julkaistiin vuonna 1985. Tietokone oli seuraaja Cray X-MP-tietokoneelle.
Tietokoneen piirit olivat aiempaa tiuhempaan pakattuja, josta johtuen ilmajäähdytys ja freoni eivät sopineet jäähdytykseen. Ratkaisuna tietokoneen komponentit suljettiin Fluorinert-nimiseen nesteeseen, jonka jäähdytys tapahtui erillisessä "vesiputous"-yksikössä.
Tietokoneessa pystyi ajamaan UniCOS-nimistä Unix System V -pohjaista käyttöjärjestelmää.
Aiheesta muualla

Dokumentaatiota bitsavers.org-palvelussa (englanniksi)
Ejby

Ejby voi tarkoittaa seuraavia paikannimiä Tanskassa:
Ejby, asuinalue Glostrupin kunnassa
Ejby, taajama, pitäjä ja entinen kunta Middelfartin kunnassa
Ejbyn kirkko, kirkko Middelfartin kunnassa
Ejby, taajama, pitäjä ja entinen kunta Køgen kunnassa
Ejbyn kirkko, kirkko Køgen kunnassa
Ejby, taajama Lejren kunnassa
Käännös suomeksi
David Ospina

| 0 | 1 | 2 |
| --- | --- | --- |

Henkilötiedot
Koko nimi: David Ospina Ramírez
Syntymäaika: 31. elokuuta 1988 (ikä 36)
Syntymäpaikka: Medellín, Kolumbia
Pelipaikka: maalivahti
Pituus: 183 cm
Seura
Seura: Al-Nassr
Pelinumero: 22
Junioriseurat
: Atlético Nacional
Seurat
| Vuodet | Seura | O (M) |
| 2005–2008 2008–2014 2014–2019 2018–2019 2019–2022 2022– | Atlético Nacional Nice Arsenal → Napoli (laina) Napoli Al-Nassr | 97 (0) 189 (0) 29 (0) 17 (0) 64 (0) 13 (0) |
Maajoukkue
| 2007– | Kolumbia | 129 (0) |
 Seurajoukkueuran tilastot kattavat vain kansalliset sarjat, päivitetty 13. tammikuuta 2024.  Maajoukkueuran tilastot päivitetty 13. tammikuuta 2024.
David Ospina Ramírez (s. 31. elokuuta 1988 Medellín, Kolumbia) on kolumbialainen jalkapallomaalivahti. Hän edustaa Saudi-Arabian Valioliigassa pelaavaa Al-Nassria. Hän on kuulunut vuodesta 2007 lähtien myös Kolumbian maajoukkueeseen.
Seurajoukkueura

Ospina on Atlético Nacionalin kasvatti, jonka edustusjoukkueeseen hän nousi 17-vuotiaana. Ospina pelasi joukkueessa kolme kautta, joiden aikana hän voitti kaksi pääsarjamestaruutta. Vuonna 2008 hän siirtyi kahdella miljoonalla eurolla ranskalaisseura Niceen ja edelleen vuonna 2014 Arsenaliin.
Ensimmäisellä kaudellaan Arsenalissa hän pelasi Valioliigassa 18 ottelua seuran sijoittuessa sarjassa kolmanneksi. Lokakuussa 2014 Ospina debytoi myös Mestarien liigassa ottelussa Galatasarayta vastaan. Ospina oli myös debyyttikaudellaan mukana voittamassa FA Cupia, jossa hän pelasi yhden ottelun.
Petr Čechin siirryttyä Arsenaliin kesällä 2015 Ospinan peliaika väheni huomattavasti. Hän pelasi kolmen seuraavan kauden aikana vain 11 valioliigaottelua, mutta toimi joukkueen pääasiallisena maalivahtina cup-otteluissa. Kaudella 2016–2017 Ospina voitti Arsenalissa jälleen FA Cupin ja pelasi täydet minuutit turnauksen loppuottelussa Chelseaa vastaan.
Elokuussa 2018 Ospina siirtyi italialaisseura Napoliin vuoden mittaisella lainasopimuksella, jossa oli myös osto-optio. Kaudella 2018–2019 Ospina pelasi Napolissa kaikki kilpailut mukaan lukien yhteensä 24 ottelua. Kesällä 2019 hän siirtyi Napoliin pysyvästi noin 3,5 miljoonan euron siirtosummalla. Kaudella 2019–2020 Ospina voitti Napolin riveissä Italian cupin.
Heinäkuussa 2022 Ospina siirtyi Saudi-Arabian Valioliigassa pelaavaan Al-Nassriin kahden vuoden sopimuksella.
Maajoukkueura

Ospina on pelannut Kolumbian maajoukkueessa 129 maaottelua. Ensimmäisen maaottelunsa hän pelasi helmikuussa 2007 Uruguayta vastaan. Hän pelasi MM-kilpailuissa 2014 ja 2018 sekä Copa Américassa 2015, 2016, 2019 ja 2021.
Muuta

Ospinalla on Kolumbian lisäksi myös Ranskan kansalaisuus.